**MEGÁLLAPODÁS**

**GÉPJÁRMŰ HASZNÁLATÁRÓL**

(minta)

a továbbiakban: „Megállapodás” – amely létrejött

***[Név*** *(születési név/cégnév*:…………………………, *születési hely és idő*:…………………………[[1]](#footnote-1), *lakcím/székhely*:…………………………, *anyja neve*:…………………………, *személyi azonosító/cégjegyzékszám*:…………………………, *adóazonosító jele/adószám*:…………………………, *képviseletre jogosult*:…………………………[[2]](#footnote-2))***]*** mint munkáltató (a továbbiakban egységesen: „Munkáltató”) és

***[Név***(*születési név/cégnév*:…………………………, *születési hely és idő*:…………………………[[3]](#footnote-3), *lakcím/székhely*:…………………………, *anyja neve*:…………………………, *személyi azonosító/cégjegyzékszám*:…………………………, *adóazonosító jele/adószám*:…………………………, *képviseletre jogosult*:…………………………[[4]](#footnote-4))***]*** mint munkavállaló (a továbbiakban egységesen: „Munkavállaló”) között az alulírott feltételek szerint. (továbbiakban együttesen: felek)

**I.**

Felek rögzítik, hogy Munkáltató ………. napjától határozott/határozatlan idejű munkaviszonyban foglalkoztatja Munkavállalót. Felek megállapítják továbbá, hogy a Munkavállaló munkavégzéséhez szükséges a gépjármű használata.

Fentiekre figyelemmel Munkáltató a Munkavállaló rendelkezésére bocsátja a Munkáltató tulajdonában álló / a Munkáltató által lízingelt[[5]](#footnote-5) ……… forgalmi rendszámú, ……………. típusú, ……………alvázszámú, alábbi tulajdonságokkal rendelkező gépjárművet.

* + - gyártmány (márkanév):
    - gyártási éve:
    - műszaki vizsga érvényessége:
    - a gépjármű forgalmi engedélyének sorszáma:
    - a gépjármű törzskönyvének sorszáma:

A Felek a gépjármű átadásáról és jelen Megállapodás megszűnése esetén a visszaadásáról átadás-átvételi jegyzőkönyvet vesznek fel.

**II.**

**A Munkáltató kötelezettségei**

A Munkáltató köteles a gépjármű kötelező felelősségbiztosításáról, valamint a gépjármű karbantartásáról, műszaki megfelelőségéről gondoskodni, továbbá a Munkavállaló számára üzemanyag-vételezésre használó kártyát biztosítani.[[6]](#footnote-6)

**III.**

**A Munkavállaló kötelezettségei**

A Munkavállaló köteles útnyilvántartást vezetni a gépjármű használatáról.

A Munkavállaló a gépjárművet kizárólag munkába járásra és munkakörének ellátása céljából használhatja / Munkavállaló a gépjárművet kizárólag munkába járásra és munkakörének ellátására, valamint magáncélra is használhatja[[7]](#footnote-7).

A magáncélú használatról köteles útnyilvántartást vezetni. A magáncélú használatra jutó üzemanyag költséget a Munkáltató részére köteles megtéríteni / a Munkáltató béren kívüli juttatásként nyújtja.[[8]](#footnote-8)

A Munkavállaló a gépjárművet Magyarország területéről kizárólag a Munkáltató előzetes írásbeli engedélyének birtokában viheti ki.[[9]](#footnote-9) A Munkáltató engedélyének hiányában valamennyi, a gépjárműben esetlegesen bekövetkező kárért felel.

A Munkavállaló köteles a Munkáltatót a gépjármű műszaki állapotáról szükség szerinti gyakorisággal – de legalább hónaponként, – minden naptári hónap 10 napjáig írásban tájékoztatni.[[10]](#footnote-10)

A Munkavállaló köteles a gépjárművet az általában elvárható gondossággal, körültekintően, rendeltetésszerűen használni, tisztán tartani és tisztán tartásáról gondoskodni.

Munkavállaló a gépjárművön elhelyezett feliratokat a Munkáltató előzetes engedélye nélkül nem távolíthatja el. A Munkavállaló köteles a gépjárművet előzékenyen, a Munkáltató jó hírnevének szem előtt tartásával vezetni.

A Munkavállaló köteles a Munkáltató, mint üzembentartó számára kirótt és a Munkáltató által megfizetett valamennyi közúti közlekedési (ideértve parkolási) bírság összegét teljes mértékben megtéríteni.

A Munkavállaló köteles a gépjárművet éjszakánként zárt vagy őrzött parkolóban tartani.

A Munkavállaló kizárólag a munkavégzéséhez szükséges dolgokat, és a munkavégzéséhez szükséges mértékig tarthatja a gépjárműben. Ezt meghaladó, a gépjárműben tárolt dolgokat ért esetleges kárért a Munkáltató nem felel.

A Munkavállaló a gépjárművet ért vagy a gépjármú közrehatásával okozott balesetről a Munkáltatót teljes körűen és haladéktalanul köteles tájékoztatni.

A Munkavállaló és utasai a gépjárműben nem dohányozhatnak.

A Munkavállaló a gépjármű vezetését harmadik személynek nem engedheti át, ezen előírás megszegéséből eredő valamennyi kárért a Munkavállaló, a Munka törvénykönyvének szabályaira tekintet nélkül felelős.

Jelen megállapodás megszűnése esetén a Munkavállaló a gépjárművet az átadás-átvételkori műszaki állapotban – ide nem értve a szokásos és indokolt mértékű elhasználódás mértékét – köteles a Munkáltatónak visszaadni.

A gépjármű szervizelése idejére a Munkavállaló cseregépjárműre jogosult / annak a Munkáltatónál rendelkezésre állása esetén jogosult / nem jogosult.[[11]](#footnote-11)

A gépjármű megsemmisülése vagy gazdasági totálkár esetén a Munkavállaló csere- vagy másik gépjárműre nem jogosult.

**IV.**

**A megállapodás megszűnése**

Jelen Megállapodás szabályainak súlyos megszegése esetén a Munkáltató jogosult a Megállapodást azonnali hatállyal felmondani.

A Felek bármelyike jogosult a jelen Megállapodást indokolás nélkül, 60 napos felmondási idővel írásban felmondani.

Jelen Megállapodás megszűnik a gépjármű megsemmisülésével vagy gazdasági totálkár esetén.

Jelen Megállapodás megszűnik a Munkavállaló munkaviszonyának megszűnése esetén, azonnali felmondás esetén a felmondás napjával, rendes felmondás esetén a felmondási idő kezdő napjával.

Munkáltató jogosult a jelen Megállapodást azonnali hatállyal felmondani, amennyiben a Munkáltató ellen felszámolási vagy csődeljárás indul, az eljárás megindulásának napjától kezdődő időponttól, illetve ha végelszámolását kezdeményezi, a végelszámolásáról szóló döntés meghozatalának napjától kezdődő időponttól.

**V.**

**Egyéb rendelkezések**

A jelen Megállapodásban nem szabályozott kérdésekben a magyar jog irányadó, különösen a Polgári törvénykönyvről szóló 2013. évi V. törvény és a Munka törvénykönyvéről szóló 2012. évi I. törvény rendelkezéseire.

A Felek kijelentik, hogy tisztában vannak a jelen ügyletből eredő esetleges adó- és járulékfizetési kötelezettségükkel.

A Felek a jelen Megállapodás teljesítése során felmerülő valamennyi vitás kérdést elsősorban megbeszélések, tárgyalások útján, jóhiszeműen kötelesek rendezni. Megállapodás hiányában a Felek a jelen Megállapodásból eredő bármilyen jogvitájuk esetén kikötik a **[*bíróság megnevezése*]** kizárólagos illetékességét.[[12]](#footnote-12)

Jelen Megállapodás a Felek kölcsönösen megtárgyalt és jóváhagyott feltételeit tartalmazza. A Felek a jelen Megállapodást átolvasták, közösen értelmezték, és mint akaratukkal mindenben megegyezőt, jóváhagyólag írják alá. A jelen Megállapodás ***[szám]*** eredeti példányban készült. A Szerződés ***[oldalszám]*** számozott oldalból áll, abból ***[szám]*** példány a Munkáltatót, ***[szám]*** példány a Munkavállalót illet.

Kelt: ……………………….., …………….... napján.

|  |  |
| --- | --- |
| ***[Munkáltató neve, képviselője]***  Munkáltató | ***[Munkavállaló neve]***  Munkavállaló |

Előttünk mint tanúk előtt:

|  |  |
| --- | --- |
| Név:…………………………………………. | Név:…………………………………………. |
| Lakcím:………………………………………. | Lakcím:………………………………………. |
| Aláírás:……………………………………….. | Aláírás:……………………………………….. |

1. Jogi személy esetén nem alkalmazandó. [↑](#footnote-ref-1)
2. Kizárólag jogi személy esetén töltendő ki. [↑](#footnote-ref-2)
3. Jogi személy esetén nem alkalmazandó. [↑](#footnote-ref-3)
4. Kizárólag jogi személy esetén töltendő ki. [↑](#footnote-ref-4)
5. A megfelelő kiválasztandó. [↑](#footnote-ref-5)
6. Felek megállapodásának megfelelően töltendő ki. [↑](#footnote-ref-6)
7. Felek megállapodásától függően kell rögzíteni a tartalmat. [↑](#footnote-ref-7)
8. Felek megállapodásától függően kell rögzíteni a tartalmat. [↑](#footnote-ref-8)
9. A munkavállaló munkaköréhez igazodva kell rögzíteni a tartalmat, amelybe a szokásos külföldi utak is beletartozhatnak. [↑](#footnote-ref-9)
10. A tájékoztatás gyakorisága opcionális, a tájékoztatás előírása viszont ajánlott. [↑](#footnote-ref-10)
11. Felek megállapodásától függően kell rögzíteni a tartalmat. [↑](#footnote-ref-11)
12. Opcionális. [↑](#footnote-ref-12)